Title: Introducció del tema
Course: Matemàtiques 1r ESO 1r T

- Presentació

Com expressem parts d’una unitat?

La mare de l’Anna li ha demanat si podia anar a comprar unes coses que necessitava per fer el sopar. L’Anna disposava de mitja hora per fer-ho, ja que a tres quarts de set volia anar a veure el partit de bàsquet que jugaven els seus companys. Ha agafat la llista i s’ha afanyat en les compres. Al forn ha comprat una barra de pa de quart i mig quilo de pastes per l'esmorzar. De la botiga de queviures necessitava un quilo i quart de patates,  dues ampolles d’aigua d’un litre i mig, sis llaunes de refresc d’un terç i i sis quintos. A la peixateria ha comprat un lluç que pesava un quilo i quart i tres quarts de sardines. De camí del poliesportiu s’ha trobat al Roger i han anat plegats. Al passar per davant de la pizzeria, el Roger tenia gana i s’han comprat  un tall de les pizzes mitjanes que tenien dividides en deu parts. A l’arribar al poliesportiu, estava apunt de començar el segon quart i els companys estaven guanyant de 6 punts.

Com veieu, vivim envoltats de  fraccions i les utilitzem molt freqüentment, tot i que no ens en adonem.

- Descripció general de les activitats a fer

Les activitats que trobaràs en aquest tema estan explicades, indicada de forma clara la tasca que has de desenvolupar, la forma i el format com has d'entregar-la. Cal que tinguis cura a l'hora d'entregar les tasques segons com es demanin.

- Pla de treball

El teu professor/a et guiarà al llarg de tema i et pautarà les activitats que hauràs d'anar fent.

Cal que vigilis sovint el calendari i als fòrums d'avisos i notícies i de Dubtes del curs.

El tema està preparat perquè comencis estudiant el llibre de l'apartat Recursos i després, facis les activitats que se't proposen en l'apartat d'Activitats.

- Temporalització

El tema està preparat per una durada de 9 hores de classe, es a dir , 3 setmanes

- Avaluació

En aquest tema es fa una valoració de les tasques que us proposem per treballar individualment d'acord a una rúbrica o a una guia d'avaluació. Les  orientacions que es tindran en compte a la valoració les trobareu a la definició de la tasca.

Algunes activitats són de correcció automàtica i n'hi ha algunes que podreu realitzar més d'una vegada per facilitar-vos l'aprenentatge.

Una de les activitats avaluables és la participació en el fòrum.

Per últim hi ha una activitat que haureu de fer en grup i la qualificació serà la mateixa per tots els components del grup.