Title: A1-5. Projecte: Preparem una sortida
Course: Matemàtiques 1r ESO 1r T

Aquesta és una activitat per fer en parelles o grups de tres alumnes. El professor us indicarà com formar els grups.

En aquesta activitat trobareu un fitxer de tipus odt. Això és un fitxer de text que podreu obrir amb l'editor de text de LibreOffice .

Descarregueu el fitxer amb les dades necessàries per poder realitzar el projecte.

Escolliu l'opció que més us agradi i endavant!!!!

Presentació

Heu de fer un informe detallat amb tot el que heu tingut en compte. Hi ha de constar:

- Justificació de l'elecció del lloc i la temporada

- Activitats a realitzar amb els horaris

- Taula detallada amb  els preus de cada cosa : viatge, estada, activitats....

- Finalment haureu de posar el preu total de l’estada i el preu per persona, tenint en compte que hi van tots els alumnes de la classe del Martí i la Jana .

- També podem fer la proposta per anar les dues classe de 1^r ESO juntes.

Quan tingueu l'informe fet, ja sigui de forma digital o manual cal que ho deseu en un fitxer amb format pdf i el pengeu en aquesta activitat.

Aquesta tasca té seguiment de compleció, perquè es mostri l'activitat com completada cal que feu la tramesa.

Grading form:

Rúbrica resolució projecte

Resolució del problema

- Expliques i justifiques la solució obtinguda dins la situació plantejada i com ho has fet per arribar-hi
- Mires si el resultat obtingut és correcte dins la situació plantejada i pots explicar el procés seguit per resoldre'l amb les teves paraules
- Proves de resoldre el problema utilitzant eines matemàtiques a partir d'altres exemples ja fets
- No ets capaç de donar resposta a totes les qüestions proposades
Càlcul d'expressions aritmètiques

- Fas un pla per resoldre el problema. Seguir-lo fa que calculis correctament i amb agilitat les expressions aritmètiques
- Calcules correctament i amb agilitat les expressions aritmètiques
- Ets capaç de resoldre les expressions aritmètiques prenent com ha guia algun exercici ja fet a classe
- No ets capaç de resoldre les expressions proposades
Descripció de la situació emprant llenguatge matemàtic

- Construeixes expressions aritmètiques per representar l'enunciat i dedueixes el que cal fer per resoldre'l
- Construeixes expressions aritmètiques que corresponen a l'enunciat del problema
- Ets cpaç de fer dibuixos, esquemes que descriuen el que tens i el que et demana
- No ets capaç de traduir l'enunciat al llenguatge matemàtic
Identificació de les dades donades per taules

- Ets capaç de triar aquelles dades necessàries i aplicar-les a la resolució
- Entens les dades de les taules i saps quines són necessàries
- Entens les dades de les taules, però no sé com relacionar-les amb el problema
- No entens les dades presentades en taules
Interpretació de la informació de l'enunciat

- Pots fer una representació ( esquema, dibuix... ) a partir de l'enunciat i si cal, incloure coses relacionades
- Saps triar allò més important de l'enunciat i ets capaç de fer-te una idea de les dades que t'aporten i et demanen
- Entens l'enunciat, i saps el que et demanen
- No entens l'enunciat
Criteris a tenir en compte

- Expert
- Avançat
- Aprenent
- Novell